text: EXTRAESCOLAR DE PLÀSTICA DE L'ESCOLA VILA OLÍMPICA: VITRALLS
  Per començar volem compartir l'enorme satisfacció del resultat d'aquesta activitat que aporta color als vidres del primer pis de l'escola.
  Utilitzant com a punt de partida l'ultima tasca realitzada a l'extraescolar, relacionada amb la casa Batlló, hem parlat de l'art del vitrall, com a tècnica utilitzada en aquesta obra arquitectònica i en altres edificis; observant diferents obres: geomètriques, realistes, que evoquen la natura o la cultura religiosa.
  Després l'hem relacionat amb l'augment de llum i de colors que arriben amb la primavera, tenint en compte la vegetació, els insectes i les fruites que caracteritzen aquesta època de l'any, a partir dels quals hem fet un dibuix que ens servirà de base per a fer el vitrall.
  Les dues sessions següents han estat un repte de concentració i paciència... entre tisores, papers de cel·lofana i Ironfix.